Document ID: 31985R3758

KOMISSION ASETUS (ETY) N:o 3758/85,
annettu 23 päivänä joulukuuta 1985,
siemeniä koskevan asetuksen (ETY) N:o 1119/79 mukauttamisesta Espanjan ja Portugalin liittymisen vuoksi
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 396 artiklan,
sekä katsoo, että
Espanjan ja Portugalin liittymisen vuoksi on suotavaa tehdä liittymisasiakirjan 396 artiklan mukaisesti mukautuksia tuontitodistusjärjestelmän soveltamista koskevista erityisistä yksityiskohtaisista säännöistä siemenalalla 6 päivänä kesäkuuta 1979 annettuun komission asetukseen (ETY) N:o 1119/79(), sellaisena kuin se on viimeksi muutettuna asetuksella (ETY) N:o 3478/80(), ja
liittymissopimuksen 2 artiklan 3 kohdan nojalla yhteisön toimielimet voivat ennen liittymistä toteuttaa asiakirjan 396 artiklassa tarkoitettuja toimenpiteitä; nämä toimenpiteet tulevat voimaan, jollei mainitusta sopimuksesta muuta johdu, päivänä jona sopimus tulee voimaan,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1119/79 6 artiklan 2 kohtaan seuraavat ilmaisut:
"Importación realizada en el marco de un contrato de multiplicación",
"Importação realizada no âmbito de um contrato de multiplicação".
2 artikla
Tämä asetus tulee voimaan 1 päivänä maaliskuuta 1986, jollei Espanjan ja Portugalin liittymissopimuksen voimaan tulemisesta muuta johdu.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1985.

Labels: 3
11
17
6